ועדת החוקה, חוק ומשפט, כנסת 16, פרוטוקול מספר 463, 2005-03-30 10:00

מיכאל איתן: הצעת החוק הזאת סיימה את התהליכים בוועדה והועברה לקריאה שניה ושלישית למליאה.

מיכאל איתן: בעקבות הטענות, המוצדקות, דרך אגב, של מפלגת העבודה כלפי הליכוד, שהליכוד הפר את הסכם בעניין העלאת חוק יסוד ללא הסכמתם גם במליאה.

מיכאל איתן: לגדעון סער היו יסורי מצפון וגם לי.

מיכאל איתן: גדעון סער אמר שהם מבקשים שאני אפגש איתם ונחפש דרך או להגיע להסכמה או שנדחה.

מיכאל איתן: במקביל הוא מכר את אותה סחורה לאנשי שינוי שאמרו, שאם יש הסכמות על התקציב, הם רוצים זכות וטו לא להעלות בנושאים שנויים במחלוקת עד יום רביעי.

מיכאל איתן: הסכמתי בשלב הראשון לדבר עם ראשי מפלגת העבודה ועוד לא עשיתי כלום.

מיכאל איתן: מאחר ולא ידעתי מה הולך לקרות, ביקשתי לכנס את הישיבה הזאת על מנת שנחליט כאן.

מיכאל איתן: אם אנחנו מגיעים להסכמה – טוב.

מיכאל איתן: אם לא נגיע להסכמה תהיה לנו אפשרות להצביע על סעיף 124 ולהחזיר חזרה את החוק לוועדה.

מיכאל איתן: שאל אותי חבר-הכנסת יצחק לוי: "מה זה פה?

מיכאל איתן: זה רק ענייני קואליציה?

מיכאל איתן: " עניתי לו שזאת בדיוק הישיבה.

מיכאל איתן: הקואליציה מנהלת את ענייניה אבל הוועדה תחליט מה לעשות באופן פורמלי, האם החוק הזה נשאר במליאה או מביאים אותו לשינויים כאן.

מיכאל איתן: יכולה להיות אפשרות שהוא נשאר במליאה ולא מצביעים עליו היום אלא פעם אחרת; יכול להיות שנרצה לעשות שינויים בטקסט החקיקה ואנחנו צריכים להעביר את החוק בחזרה לוועדה.

מיכאל איתן: בינתיים אף אחד לא אמר לי מה עושים.

מיכאל איתן: הלך גדעון סער ליושב-ראש הכנסת וביקש ממנו להוריד מסדר היום.

מיכאל איתן: מהותית היתה הסכמה.

מיכאל איתן: זה שהיתה הפרה של נימוסים והליכות, טוב אני לא כל כך מתייחס לזה, בסך הכל זה מתאזן.

מיכאל איתן: מהן האלטרנטיבות שיש לנו בישיבה הקצרה הזאת?

מיכאל איתן: אם יש הסכמות, אנחנו עוד יכולים להעביר היום את החוק.

מיכאל איתן: אני גם צריך להביע את עמדתי בעניין.

מיכאל איתן: הייתי שמח מאוד שאפשר יהיה לעשות את זה ואני מוכן לנדב עוד קצת ממה שנידבתי עד עכשיו, וזה להוריד את העמדות האישיות שלי לגבי איך צריך להראות החוק, ובלבד להשיג הסכמה.

מיכאל איתן: אני יודע שהחוק הזה, במצבו הנוכחי, הוא תולדה של הסכמה מאוד מורכבת ומסובכת ואני מפחד שאם אני אשנה סעיף אחד בחוק, כל ההסכמות יתפרקו לרסיסים.

מיכאל איתן: במידה ואנחנו לא מגיעים להסכמה, הכנסת יוצאת לפגרה ועד חודש מאי אי אפשר להביא את זה.

מיכאל איתן: בחודש מאי יהיה מצב שהנהלת הקואליציה תצטרך לדון מחדש, על רקע ההשגות של מפלגת העבודה ויצטרכו אז לגבש הסכמה קואליציונית.

נסים זאב: למה זה חלק מההסכמים?

מיכאל איתן: לטענת מפלגת העבודה יש בכך פגיעה בסטטוס קוו כי זה מרחיב את סמכות בתי-הדין הרבניים.

מיכאל איתן: לדעתי אין, כי ההרחבה לא באה מכוח ההרחבה הזאת אלא מכוח מציאות מסויימת שאותה אנחנו רוצים לתקן ומכוח אמנה שהתקיימה וקבעה את כללי הסמכות הבין-לאומיים.

מיכאל איתן: למה לנו להתווכח אם יש או אין או מה יהיה במאי?

מיכאל איתן: תגידו מה דעתכם.

יצחק לוי: אני רוצה להביע כמה רעיונות שעלו עכשיו מחוץ לדלת.

יצחק לוי: אני מתייחס רק לתיקון שנוגע להצעת החוק שלי.

יצחק לוי: בנושא השני, אני לא מכיר את זה כל כך.

יצחק לוי: לי נראה שאפשר גם להגיע להסכמה אבל אני לא יכול לומר.

יצחק לוי: במה מדובר?

יצחק לוי: חילקנו את החוק לכמה מצבים.

יצחק לוי: המצבים האלה הם פונקציה של הקירבה או הזיקה של אותם אנשים למדינה.

יצחק לוי: אמרנו: יש זיקה כזאת ויש זיקה כזאת וכו'.

יצחק לוי: אז הגדרנו סמכויות שונות של בית-הדין על פי הזיקות האלה.

יצחק לוי: למשל, הזיקה הכי רחוקה - בית הדין לא יכול לדון אם לא גמרו את הנישואים האזרחיים.

יצחק לוי: זאת הזיקה הכי רחוקה.

יצחק לוי: בית הדין לא יכול לדון אם לא גמרו את הנושאים האזרחיים.

יצחק לוי: הכוונה לכך שסיימו את הליכי הגירושין בהליך האזרחי.

יצחק לוי: כיוון שזאת זיקה מאוד רופפת למדינת ישראל, אמרנו במקרה הזה, האפשרות של בית הדין להתערב זה רק אם הם סיימו את הנישואין.

יצחק לוי: הזיקות הקרובות יותר – אמרנו שגם אם הם לא התחילו בהליך של נישואין אזרחיים או גם אם הם באמצעו של נישואין אזרחיים.

יצחק לוי: שוחחתי עם חברת-הכנסת יולי תמיר.

יצחק לוי: הבנתי שהבעיה היא שחוששים שההליך בבית הדין הרבני יפריע להליך הגירושין האזרחיים בזה שיבוא בית הדין האזרחי ויגיד אנחנו בעניין, יהיה פה מירוץ סמכויות.

יצחק לוי: יהיו פה כל מיני דברים שיכולים להפריע.

יצחק לוי: בצדק, אומרים החברים, וגם אני לא רוצה להפריע, כיוון שההפרעה יכולה להיות הפרעה ממשית.

יצחק לוי: אנשים שגרים בחוץ לארץ, יש חוקים אחרים לגבי רכוש, לגבי אחזקת ילדים.

יצחק לוי: אנחנו לא רוצים להפריע, אנחנו רוצים רק להועיל.

יצחק לוי: אנחנו רוצים רק להתיר בעיות של בני זוג שאחד מהם, לפחות, מעוניין בנישואין דתיים או להינשא שוב בנישואין דתיים.

יצחק לוי: אבל אין לנו עניין להפריע לשום הליך.

יצחק לוי: הסבירו לי שלפי איך שזה מנוסח, יש בדבר הזה הפרעה.

יצחק לוי: אמרתי שאין לי בעיה שבסעיפים ה אלה ייכתב: שאין בהליך של בית הדין הרבני - - -

מיכאל איתן: על פי הצעתך, צריך לשנות משהו בסעיפי החוק.

יצחק לוי: כן, על פי ההסכמה.

מיכאל איתן: תהיו מעשיים.

מיכאל איתן: אם אין כאן יכולת להגיע להסכמה על סמך הטקסט הכתוב עכשיו, זה אומר שצריך למשוך את החוק ולהביא אותו הנה.

מיכאל איתן: אז בשביל אני צריך עכשיו את כל הויכוחים?

יצחק לוי: אפשר בחמש דקות.

תמי סלע: קודם צריך להצביע פה על המשיכה.

יצחק לוי: אני לא אמרתי שאני רוצה היום.

יצחק לוי: אני רוצה שזה יהיה מוסכם, אני רוצה לעזור לנשים, אני רוצה לעזור לך ואני רוצה להיות שלם עם תקנון הכנסת ולעזור לאזרחי ישראל.

מיכאל איתן: על מנת שכל הדברים שאתה רוצה יקרו, צריך עכשיו להצביע על הבאת החוק הנה.

מיכאל איתן: אחרי כך יצטרכו לקיים דיון.

מיכאל איתן: יכול להיות שלך יהיו הערות, ולך יהיו הערות, וזה סיפור, ואני לא בורח מהאתגר.

מיכאל איתן: עכשיו אני רוצה לעשות הצבעה האם למשוך את ההצבעה הנה.

מיכאל איתן: כשיבוא החוק נמשיך הלאה.

מיכאל איתן: חבל עכשיו להתווכח.

מיכאל איתן: כל מה שנגיד עכשיו יהיה בויכוח הבא.

יצחק לוי: אני מסכים ואני מציע שההצבעה על החזרת החוק תהיה פה אחד.

יצחק לוי: אנחנו רוצים להגיע להסכמה.

יצחק לוי: אני חושב שכדאי להקדיש חמש עשר דקות.

יצחק לוי: יתכן ואפשר יהיה כבר עכשיו להגיע לנוסח.

מיכאל איתן: אני כבר מודיע שאני לא מסכים.

מיכאל איתן: לי לא יספיקו 5 דקות.

יולי תמי: כיוון שנתכנסנו פה, נמשוך את החוק ותן לנו להבהיר את הדברים שכבר דיברנו עליהם.

מיכאל איתן: אין לי בעיה שכל חבר יגיד מה שהוא רוצה.

מיכאל איתן: אבל קודם נצביע.

מיכאל איתן: מי בעד החזרת החוק לפי סעיף 124 לוועדה?

מיכאל איתן: התקבל ברוב.

מיכאל איתן: אחד נגד (חבר כנסת נסים זאב) הוחלט להחזיר את החוק.

יולי תמי: בהנחה שכולנו רוצים את אותו דבר וזה להתיר נישואין של עגונות, נדמה לי שישנם שני סעיפים בחוק שראויים שנדון בהם מחדש בגלל שהם מרחיבים את סמכות בית הדין.

יולי תמי: האחד – מה שאמור לבוא אחרי סעיף 5.

יולי תמי: בשיחה בינינו, לפני הכניסה לחדר היתה הסכמה שמתן סמכות לבית הדין לדון בהתרת נישואין של בני זוג שאחד מהם אינו - - -

יצחק לוי: בעניין הזה אמרתי שאני לא חלק מההסכמה.

יולי תמי: הרב לוי אמר שזה לא הסעיף שלו.

יצחק לוי: אני לא מכיר את העניין די הצורך כדי להגיע פה להסכמות.

יולי תמי: הועלתה הבעיה של הפניית ענייני נישואין של בני זוג, שאחד מהם אינו יהודי, אל בית-הדין הרבני.

יולי תמי: דרך אגב, הועלה גם חשש, שזה יכול לגרום שאם נישאה עולה חדשה שאינה יהודיה על פי ההלכה, למוסלמי, אז יגררו את העניין שלהם לבית הדין המוסלמי, שזה מיותר.

יולי תמי: אנחנו מרחיבים בזה את סמכות בתי הדין הדתיים ולכן ראוי לבטל את הסעיף.

יולי תמי: הדבר השני נוגע לסעיף 4(א) ששם עלה רצון לנסח בצורה יותר מדוייקת את הסמכות, כדי שהיא תחול אך ורק במקרים של עגינות, ולא תחול על כל שאר המקרים שבהם אחד מבני הזוג רוצה לגרור את הדיון לבית דין דתי, הילכתי, רבני.

אברהם רביץ: קשה לבדוק את זה.

יולי תמי: מנסיונם של ארגונים שמטפלים בעגונות, הסכמה בעניינים האלה אין בה די, כי הרבה פעמים סוחטים הסכמות, על ידי אפוטרוסות על הילדים, למשל.

יולי תמי: אני לא צריכה להגיד לך, אתה יודע כמוני.

יולי תמי: לכן חשבנו ביחד שננסה להציע ניסוח מקביל, כדי שימקד את הסמכות של בית הדין.

יולי תמי: נדמה לי שבהסכמה ניתן יהיה להגיע לניסוח יותר מדוייק שימקד את הפעילות אך ורק בשאלת העגונות, ולא יגרור לעניין נושאים אחרים.

יולי תמי: אז כולנו נברך על המוגמר ונודה לרב לוי ובא לציון גואל.

יולי תמי: אלה שתי ההסתייגויות שלי.

רשף חן: אני מברך על המהלך הזה.

רשף חן: אני חושב שכולנו מסכימים ורוצים לפתור את בעיית העגונות.

רשף חן: יש להטיל על הצוות המשפטי של הוועדה להביא נוסח שהם יאמרו לנו שפותר את בעיית העגונות, ולא משהו אחר.

רשף חן: אז תגלו שכולם, אפילו החילונים ביותר, רוצים לפתור את בעיית העגונות.

רשף חן: הבעיה שהיתה לי כל הזמן עם החוק הזה - - -

מיכאל איתן: נגיד שלצורך פתרון בעיית העגונות אנחנו רוצים לתת סמכות לבית הדין הרבני, אחרי שקיבלו גט ממקום אחר, מבלי להתייחס לעניין הגירושין האזרחיים.

רשף חן: אני בעד.

רשף חן: אתה לא שומע את זה ממני בפעם הראשונה.

רשף חן: שימו הצידה את ההסתייגויות שלי בעניין הנישואין האזרחיים.

רשף חן: אמרתי גם קודם ואני אומר גם עכשיו, שלגיטימי לחלוטין שבניגוד לכל כללי הדין הבין-לאומיים שלא רלוונטים כאן, לעניין התרת הקשר הדתי בלבד, ניקח סמכות על כלל יהודי העולם, וידעו יהודי העולם שבמקרה של עגינות אמיתית, שבו מישהו עשה את כל מה שהוא יכול והוא מצוי בפני שוקת שבורה והוא לא יכול להשתחרר מהקשר הדתי, ידע שהוא יכול לבוא לירושלים ולהשתחרר פה.

רשף חן: אני בפירוש בעד זה.

רשף חן: אני חושב שמדינת ישראל יכולה לעשות את זה וצריכה לעשות את זה, ואני אשמח מאוד אם זה מה שנעשה כאן.

רשף חן: הבעיה שהיתה לי כל הזמן זה מצב שבו ניסו להחיל סמכות עניינית לגירושין פרופר, לא לעגונות, אלא על כלל יהדות העולם.

רשף חן: לחלק גדול מיהדות העולם יש את הקשר האזרחי.

רשף חן: למשל השאלה: האם אתה יכול להתחתן עוד פעם.

רשף חן: ויש גם את הקשר הדתי.

רשף חן: אני אומר: תפרידו את הקשר האזרחי החוצה.

רשף חן: לא יכול להיות - - -

יצחק לוי: אבל אל תגיד עגונות, כי אין לך הגדרה לעגונות.

רשף חן: אם אנחנו מבינים אחד את השני אז תרשה לי להשתמש במילים לא כל כך מדוייקות.

רשף חן: הבעיה היא שאנחנו יצרנו פה מצב שהוא אסון לאומי, שבו אנחנו אומרים ליהדות ארצות-הברית, הרפורמית והחצי חילונית: "אל תעיזו ללכת לרב רפורמי ולהתחתן כי אם תעשו את זה, אז יגררו אתכם להתרת הקשר האזרחי – לירושלים".

רשף חן: והוא לא רוצה.

רשף חן: ואז אנחנו שולחים אותו להתחתן בסיטי-הול כשלמדינת ישראל ולעם היהודי יש אינטרס ברור, שאם הוא מוכן ללכת לרב הרפורמי אז שיילך לרב הרפורמי.

רשף חן: בוודאי אם הוא רוצה ללכת לרב אורתודוכסי או קונסרבטיבי.

אברהם רביץ: אנחנו חושבים שזה כן משנה.

רשף חן: מי שהלך לרב רפורמי ואמר "הרי את מקודת שלי", החוק הזה יחול עליו.

רשף חן: לכן, מצידי תרחיב כמה שאתה רוצה את הסמכות לצורך התרת עגינות.

אתי לבני: באתי הנה מתוך הצהרה של הרב לוי שבא לפתור את בעיית העגונות.

אתי לבני: פתאום מתברר שמתחת לפרשנת הזאת מסתתרות בעיות ונוצרות בעיות, ולא זאת הכוונה.

אתי לבני: אני שמחה שכולנו מצהירים, חוץ מהרב ניסים זאב - - - פרץ סגל מראה לי שני תיקונים קטנים שמאפשרים ויוצרים את העניין הזה של הסרת מניעה להינשא.

אתי לבני: יש חשיבות היום לגמור את הנושא הזה.

יצחק לוי: הנוסח הזה לא מקובל עלי.

אתי לבני: אז נעזוב את זה.

אברהם רביץ: אנחנו יושבים כאן להתיר עגונות, נקודה.

אברהם רביץ: יש לנו עוד הרבה בעיות אבל לא בהזדמנות חגיגית זאת.

אברהם רביץ: הייתי מבקש מהצוות המשפטי שבאמת יהיה צמוד לעניין הזה, על כל הוריאציות שלו.

אברהם רביץ: אבל בואו ולא נכניס לכאן, משום צד, לא הכשר לרפורמים, בהזדמנות חגיגית זאת, דרך החלון ולא הרחבה שאיננה ממן העניין להיתר עגונות.

אברהם רביץ: שלא יקפצו על המציאה.

אברהם רביץ: אם שני הדברים האלה יתקיימו, אהיה שלם עם העניין הזה.

אתי לבני: יש הגדרה של עגונה?

יצחק לוי: עגונה בהלכה זה שבעלה נעלם.

יצחק לוי: מה זה מסורבת גט?

יצחק לוי: שנה אחת?

יצחק לוי: שנתיים?

יצחק לוי: יש בעיה בהגדרה.

מיכאל איתן: את צריכה להחליט קודם כל מה זה סירוב.

מיכאל איתן: אם הוא אומר: "אני מוכן לתת גט אבל הילד אצלי", הוא לא מסרב.

תמי סלע: אחד הדברים שהם רלוונטים לשאלה האם זה באמת מצב שנשאר בו רק עניין הגט שמונע להינשא מחדש, זה בדיוק האבחנה שעשינו בין מצב שבו כבר הוסדרו הגירושין האזרחיים ובעצם כל מה שנשאר זה הגט - - - מכיוון שאתם אומרים שנדון רק בנושא העגונות בלבד, אני שואלת האם הכוונה היא - - -

יצחק לוי: השאלה באיזה עיתוי.

יצחק לוי: את באה ואומרת שזה לא חייב להיות אחרי שהם גמרו את העניין האזרחי.

יצחק לוי: אנחנו צריכים לכתוב בחוק שההליך הזה לא מונע שום הליך אזרחי, זה הכל.

נסים זאב: לא מקובל עלי שהנושא הזה הפך להיות פוליטי והסכמים בין המערך לליכוד ושינוי, עם כל הכבוד.

מיכאל איתן: מה שמפריע לך ההסכמים או טיב השותפים בהסכמים?

נסים זאב: חודשים רבים מקיימים פה דיון, כולנו ידענו שהיום זה עולה לקריאה שניה ושלישית ופתאום יש הסכמים קואליציוניים.

נסים זאב: פתאום 700 מיליון שקלים יש גם תוספות על זה.

נסים זאב: יש הבטחה לשינוי שפה לא שומרים סטטוס קוו.

נסים זאב: תסלח לי, אתה לא יכול לנהל את הוועדה פופוליטי.

נסים זאב: אני חושב שהגענו להכרעה ולשלב שזה עולה לדיון במליאה.

נסים זאב: זה צריך להגיע לדיון במליאה.

נסים זאב: המצב הזה הוא בלתי נסבל.

מיכאל איתן: חבר-הכנסת נסים זאב, עם כל הכבוד, אני לא אתן לך לומר דברים שאין לך מושג על מה אתה מדבר.

מיכאל איתן: אני חוזר בי, אבל אתה לא יכול להאשים אותי.

נסים זאב: אני לא מאשים אותך, יש לחץ פוליטי.

מיכאל איתן: שליש מחברי הוועדה רשאים להגיש הצעה להסיר מסדר יומה של הוועדה ואני צריך לקיים על זה דיון.

מיכאל איתן: אני מדבר כרגע מבחינה תאורטית.

מיכאל איתן: במהות, פנו אלי שליש מחברי הוועדה ואמרו שהם מבקשים להעמיד להצבעה את החזרת הנושא מהמליאה לשולחן של הוועדה.

מיכאל איתן: מותר לי לקיים את התקנון?

מיכאל איתן: קיימתי את הישיבה, הזמנתי את כולם.

מיכאל איתן: עשינו הצבעה והרוב הסכים.

מיכאל איתן: מה כאן לא תקין?

נסים זאב: אני לא מדבר על תקין.

אתי לבני: הרב לוי עמד בראש הוועדה.

נסים זאב: אני צריך להסכים לכל מה שהרב לוי אומר?

מיכאל איתן: מאחר וכנראה נגזר עלינו להיות עוד שנה ביחד, אני רוצה שהדברים יהיו ברורים.

מיכאל איתן: אני מיכאל איתן, אני חבר קואליציה, אני גם חבר מפלגה ואני גם יושב-ראש הוועדה.

מיכאל איתן: יש קואליציות ויש פוליטיקה, אבל יש גם כללים מה מותר ומה אסור.

מיכאל איתן: אם לא הייתי יכול על פי החוק למשוך ולהביא הנה, לא הייתי עושה את זה.

מיכאל איתן: אני לא פועל נגד החוק.

מיכאל איתן: אני פועל לפי החוק.

מיכאל איתן: זה שהרוב התחבר כעת והבטיחו לשינוי כל מיני הבטחות שיעכבו להם את זה בתנאי שהם יתמכו בתקציב, זאת פוליטיקה.

מיכאל איתן: מה אני יכול לעשות?

מיכאל איתן: אני לא רותם את הוועדה אלא אם היא יכולה ללכת לפי התקנון ולפי החוקים.

מיכאל איתן: אם היה הסכם ביניהם זה לא מעניין אותי.

מיכאל איתן: אבל אם בא אלי ראש הקואליציה ואומר לי: "אני בא בשם חברי הליכוד שהם מהווים שליש מחברי הוועדה והליכוד מבקש להביא את חזרה", אני לא יכול להגיד לו שאני לא מעלה את זה לדיון.

מיכאל איתן: אני מביא להצבעה ומצביעים.

מיכאל איתן: נכון שמאחורי הדברים יש פוליטיקה.

מיכאל איתן: אבל כולנו שותפים.

מיכאל איתן: כאן זה לא עניין של ההסכם.

מיכאל איתן: כל אחד יכול להגיד מה שהוא רוצה.

מיכאל איתן: אם יולי תמיר היתה מצביעה הפוך, הייתי אומר לה שהיא מפרה הסכם קואליציוני.

מיכאל איתן: אבל לא יכולתי להגיד לה שזה לא לגיטימי שהיא מצביעה לפי מצפונה.

נסים זאב: אני מבין שהכל תקין ולכל דבר יש מסלול.

נסים זאב: המסלול מתחיל מפוליטי למקצועי.

נסים זאב: אני לא אומר שזה לא תקין.

נסים זאב: אני אומר שיש פה אי-פייריות: יושבים חודשים רבים, הגיעו פחות או יותר להסכמה ובשבוע האחרון מקבלים גם כתובה וגם אתנן וגם דופקים פה מערכת שלמה של חוקים, רק בגלל שהמערך נכנס לקואליציה הרבה אחרי שהחוק הזה עלה לשולחן.

נסים זאב: זאת רק הערת ביניים, לא התחלתי לדבר.

נסים זאב: יש תחושה שבתי-הדין היום רוצים לקחת סמכויות, לחטוף סמכויות.

נסים זאב: הכרסום שנעשה במהלך השנים האחרונות זה הכרסום שנלקחו הסמכויות מבתי הדין ועברו לבית-הדין למשפחה.

נסים זאב: צריך לומר את האמת על השולחן.

נסים זאב: אם מישהו חושב שיש לבית-הדין אינטרס לקחת איזה זוג שאולי הוא יהודיה והוא מוסלמי, או בכלל לא ידוע אם הם יהודים, ובית-הדין יבוא רק בגלל שהיא יהודיה, יתחיל לפתוח את התיק ולהתערב בתיקים – הוא טועה.

נסים זאב: לבתי הדין לא חסרים כאבי ראש ובמה להתעסק.

נסים זאב: אבל אני חושב שאם בא אחד מהצדדים ואומר: "לי יש כאן בעיה שאני צריך התרה של הנישואים, אני צריך את הגט".

נסים זאב: בתי הדין צריכים לברר את הסוגיה הזאת.

נסים זאב: האם מבחינת הלכה יש מקום למתן גט או אין מקום למתן גט.

נסים זאב: ברגע שלא יהיה מקום למתן גט, אף בית דין לא ירצה להתערב בסוגיה הזאת.

נסים זאב: הנסיון פה לבוא ולתת תחושה שאנחנו רוצים להרחיב סמכויות של בתי-הדין זה דבר לא נכון.

נסים זאב: נושא של עגונות, כמו שאמר הרב יצחק לוי, אנחנו לא יודעים מהי עגונה.

נסים זאב: כאשר מתברר שעל פי ההלכה האשה כן צריכה גט, זה שהוא אומר: "אני גוי או רפורמי, לא מעניין אותי בית הדין ולא מעניינת אותי ההלכה", זה עדיין לא מתיר את העגונה.

נסים זאב: ברגע שהיא כן דורשת והיא כן רוצה את התרת הנישואין, יש פה מקום בחוק הזה להכריח אותו לבוא ולתת גט, ועל כך אין חולקין, וזאת המטרה.

נסים זאב: לכן אני אומר, החוק יכול לעלות איך שהוא, אני לא חושב שיש פה הרחבת סמכויות, ואפשר לקיים דיון בהסתייגויות.

יצחק לוי: בשביל שיהיה שלום בית אפשר לחכות יום אחד.

יצחק לוי: אני מעדיף שלא אני אדבר על החוק בראיון ברדיו אלא אתי לבני תדבר ותגיד שזה חוק טוב ובתי הדין יוכלו לדון ולהתיר עגונות.

יצחק לוי: אז נחכה עוד יום אחד, זה לא נורא.

אליעזר כהן: יש לנו כאן תהליך הוא תהליך ודוגמא מצויינת להסכמות.

אליעזר כהן: בסופו של דבר, יש לנו פיילוט איך דנים בנושא שהוא לא בהסכמה.

אליעזר כהן: סוף סוף באים הרב לוי וחברת-הכנסת לבני ומשלבים נושאים ומנסים לפתור את זה בטוב.

אליעזר כהן: בכדי שהפיילוט הזה לא ייכשל, אסור שההסכמה תיכשל.

אליעזר כהן: אם צריך לדון בהסתייגויות – נדון בהן עוד קצת.

אליעזר כהן: אסור לגמור בחופזה דברים שבסוף ניכשל בהם כי זאת דוגמה מצויינת איך כן אנחנו יכולים לעשות.

אליעזר כהן: זאת בעיה שאנחנו צריכים לסיים אותה טוב ובהצלחה.

מיכאל איתן: חבר-הכנסת כהן, העולם הוא לא דיכוטומי.

אליעזר כהן: אתה מספר לי?

אליעזר כהן: יושבת פה שרת הקליטה לשעבר וישבנו בדיונים בנושא הזה עם עשרות חבר'ה בדיונים של השדולה לפני השנתיים.

אליעזר כהן: שרת הקליטה השכילה לקחת את הנושא.

אליעזר כהן: עשרות מקרים של בעיות נישואין של עולים רוסיים, שרת הקליטה יולי תמיר פתרה עם ועדה מיוחדת.

מיכאל איתן: חבר-הכנסת, אליעזר כהן.

מיכאל איתן: זה לא עניין של טעות או לא טעות.

מיכאל איתן: יכולים להיות מצבים שאתה בוחר ויש כל מיני אלטרנטיבות.

מיכאל איתן: אתה אומר: אני בחרתי באלטרנטיבה מסויימת.

מיכאל איתן: זה לא עניין של טעות.

מיכאל איתן: מישהו אחר בחר באלטרנטיבה השניה.

מיכאל איתן: אף אחד מהם לא טועה.

מיכאל איתן: כל אחד יש לו את סדרי העדיפויות שלו.

מיכאל איתן: עכשיו, בגלל ששניהם רוצים להגיע להסכמה, הם בוחרים באלטרנטיבה שלישית.

מיכאל איתן: אז הם טעו?

אליעזר כהן: זה רק מחזק את דברי.

מיכאל איתן: יש כאן, למשל, סעיף שאומר: בית דין יהיה מוסמך לדון בהתרת נישואין בין בני זוג שאחד מהם אינו בן הדת של בית הדין, אם שני בני הזוג הביעו את הסכמתם לשיפוטו של אותו בית דין".

מיכאל איתן: אז נגיד שאני אמחוק את זה?

מיכאל איתן: נגיד שזה בפנים ועכשיו מחקתי?

מיכאל איתן: אז זה טעות או זה טעות?

אליעזר כהן: אני מקבל את התיקון.

מיכאל איתן: יש כאן סעיף שאומר שבית דין דתי יהיה מוסמך לדון בהתרת נישואין בין בני זוג שאחד מהם אינו יהודי, אם יתקיימו תנאי הסמכות הבין-לאומית שבסעיף 2 לחוק זה.

מיכאל איתן: זה כבר פחות טוב.

תמי סלע: החלופות מצטברות.

מיכאל איתן: לא עברתי על זה אבל אני אגיד בקצרה את העקרונות לפיהן אני ניגש לעניין: כאשר מדובר בהליך של התרת הנישואין, אנחנו הולכים על פי סמכות בין-לאומית שנקבעה על פי סעיף 2 לחוק, שהיא סמכות מקבילה למה שהסכימו אומות העולם.

מיכאל איתן: מה שנכון למדינות אחרות, אנחנו פחות או יותר אימצנו.

מיכאל איתן: אמרנו שכמו שמדינות אחרות לוקחות לעצמן סמכות להתיר נישואין שלא התקיימו אצלן, בתנאים מסויימים, הן קונות לעצמן סמכות, אז גם ישראל יכולה לקנות לעצמה סמכות.

מיכאל איתן: מה יש בישראל בניגוד למדינות העולם האחרות?

מיכאל איתן: לעם ישראל יש את החוקים שלו הייחודיים.

מיכאל איתן: יש לנו גם דין דתי, וגם לא יהודים בישראל, המעמד האישי שלהם נקבע לא על פי חוק אזרחי אלא על פי חוק דתי של הדתות שלהם.

מיכאל איתן: יש אנשים שבהשקפת עולמם אומרים: "אנחנו לא מוכנים להרחיב סמכות של דת בתוך ענייני מדינה.

מיכאל איתן: אנחנו רוצים לעשות הפרדות", גם יהודים וגם לא יהודים.

מיכאל איתן: האנשים האלה, שדוגלים בעניין הזה, באופן טבעי לא ירצו שהסמכות של מדינת ישראל תהיה רחבה ואפילו לא זהה למדינות אחרות.

מיכאל איתן: כי הם אומרים: "בכל העולם יש דין אזרחי, אז אנחנו מעדיפים שישראל כמדינה יהיה לה דין יותר מצומצם בגלל שיש לה דין דתי, והיא לא תהיה שוות ערך למדינת אחרות, מבחינת מה שהם נוטלים לעצמם אנחנו גם נוטלים לעצמנו.

מיכאל איתן: מה שהם נוטלים לעצמם הם נוטלים, אבל אנחנו ניטול הרבה פחות כי אצלנו יודעים שאנחנו ברמת העיקרון לא מקבלים שום דין דתי.

מיכאל איתן: זאת גישה, אבל עלי היא לא מקובלת ואני משגיח בשבע עיניים שהיא לא תפגע במדינת ישראל.

מיכאל איתן: שמדינת ישראל תוכל לבוא לכל עם ולא להתבייש שיש לה חוק דתי שלה.

מיכאל איתן: זה הדין בישראל היום, מה לעשות?

מיכאל איתן: זה הדין שקובע.

מיכאל איתן: הדין הדתי שלנו קובע גם את התוצאה האזרחית.

מיכאל איתן: יש לנו בעיות שצריכים לפתור ואני תומך בך בכל מאת האחוזים.

מיכאל איתן: לכן תמכתי בכל הנסיונות להגיע להסדרים.

מיכאל איתן: מוכרחים לפתור את זה.

מיכאל איתן: ברמה הכללית, אני לא רוצה שמדינת ישראל תוריד את ראשה ותגיד: "אני לא נוטלת סמכויות.

מיכאל איתן: כל העולם נוטל אבל אני לא כי אצלי יש דין דתי" – לא.

מיכאל איתן: בכל מה שקשור באמת רק לעניין הדתי, אנחנו חייבים לזכור שמדינת ישראל היא המדינה היחידה בעולם שיהודים יכולים לקבל סעד מטעם המלכות על מנת להתיר נישואין לאחר שניתן צו של בית דין רבני יהודי מוכר.

מיכאל איתן: אין מקום אחר בעולם.

מיכאל איתן: ואם אין מקום אחר בעולם אני צריך יותר סמכויות במדינת ישראל.

מיכאל איתן: אלה שני המרכיבים שבשבילי הם הבסיס.

מיכאל איתן: אני רק לא יודע מה יהיה.

מיכאל איתן: הם עושים כל מיני פשרות.

מיכאל איתן: אני כאן לא המחותן הראשי אבל אני מוכן לנסות.

מיכאל איתן: הצעתי הצעה שאפשר יהיה לקנות סמכות בעניין הדין הדתי בלבד לתובע ולנתבע.

מיכאל איתן: מספיק שאחד מהם הוא אזרחי ישראלי, שאפשר יהיה.

מיכאל איתן: בא יהודי מחוץ לארץ והוא רוצה לתבוע או שהצד השני הוא בישראל - הוא יכול לתבוע.

מיכאל איתן: לפני גירושין, אחרי גירושין, זה לא ישפיע על התוצאה האזרחית.

מיכאל איתן: עכשיו הפרקטיקה: צריכים לעשות שינויים.

מיכאל איתן: אני לא מאמין שנספיק היום.

מיכאל איתן: אני מציע שחבר-הכנסת לוי יקבל את השרביט עוד פעם לידיו והוא יכנס בזמן הפגרה את הצדדים הנוגעים בדבר.

מיכאל איתן: מישהו מסיעת שינוי ואת יולי תמיר ותגיעו למה שתגיעו.

מיכאל איתן: תמי תעזור לכם עם הנוסחים, ותחזרו עם עבודה מוגמרת.